El manual de l'Exportador de les dades PIM

## El manual de l'Exportador de les dades PIM

Montel, Laurent `<montel@kde.org>`

Clark, Scarlett `<scarlett@scarlettgatelyclark.com>`

Traductor: Antoni Bella
revisió 5.3.40 (Aplicacions 16.08) (27 de juliol de 2016)

Dret de reproducció © 2013 Montel, Laurent

Es concedeix permís per a copiar, distribuir i/o modificar aquest document d'acord amb les clàusules de la Llicència de Documentació Lliure de GNU, Versió 1.2 o qualsevol versió publicada posteriorment per la Free Software Foundation; amb seccions no variants, sense text a la portada i sense text a la contraportada. S'inclou una còpia d'aquesta llicència a the section entitled "GNU Free Documentation License".

## Introducció

L'Exportador de les dades PIM permet exportar i importar les configuracions PIM i el correu local. Podeu crear una còpia de seguretat i restaurar la configuració dels següents programes:

KMail
KNotes
Akregator
KAddressBook
KAlarm
KOrganizer

### Ús de l'Exportador de les dades PIM

La còpia de seguretat és una pràctica essencial per a tots els usuaris. L'Exportador de les dades PIM és una gran eina per a realitzar còpies de seguretat o moure totes les vostres opcions de configuració i el correu electrònic per a una nova instal·lació. També podeu utilitzar l'Exportador de les dades PIM per importar còpies de seguretat anteriors.

Podeu utilitzar Eines → Exporta les dades del KMail... a través de la finestra de vista de missatges o podeu executar-lo com una aplicació independent executant Exportador de les dades PIM en el llançador d'aplicacions.

Per a realitzar una còpia de seguretat, seleccioneu Fitxer → Còpia de seguretat de les dades..., se us demanarà que tanqueu totes les aplicacions del kdepim.

### Avís

Assegureu-vos de tancar totes les finestres, i si no ho feu pot haver-hi pèrdua de dades.

Un cop estiguin tancades, feu clic a Sí per a continuar o No per a cancel·lar.

Se us demanarà que creeu un nom per a la còpia de seguretat, escriviu el nom al quadre de text Fitxer, p. ex., `la_meva_configuració_del_correu`. El tipus de fitxer per omissió es desarà com a `.zip`.

La següent pantalla permet seleccionar sobre què voleu realitzar una còpia de seguretat, per omissió se selecciona tot.

### Nota

La selecció de correu del KMail només farà còpia de seguretat en les vostres «Carpetes locals», serà una còpia de seguretat de les opcions IMAP i descarregarà els missatges a restaurar. Si teniu missatges de correu electrònic en un servidor IMAP, i voleu fer una còpia de seguretat, haureu d'utilitzar l'Agent per arxivar una carpeta per arxivar aquests correus electrònics a una carpeta local.

Diàleg de selecció

L'última pantalla mostra el registre del procés de la còpia de seguretat. La podeu tancar un cop revisat i verificat en el registre que la còpia de seguretat s'ha realitzat correctament.

Per a restaurar la vostra còpia de seguretat, seleccioneu Fitxer → Restaura les dades... amb l'Exportador de les dades PIM.

Utilitzant Eines → Mostra la informació de l'arxiu podreu seleccionar un fitxer de còpia de seguretat i veure el seu contingut.

Crèdits i llicència
Crèdits i llicència

## Crèdits i llicència

Exportador de les dades PIM

Copyright del programa 2019 Montel, Laurent `(montel AT kde.org)`

Copyright de la documentació (c) 2019 Montel, Laurent `(montel AT kde.org)` i Clark, Scarlett `(scarlett AT scarlettgatelyclark.com)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.